text: ক্যান্টনমেন্ট বোর্ড বালক উচ্চ বিদ্যালয় বা কুমিল্লা ক্যান্টনমেন্ট হাই স্কুল হল কুমিল্লা সেনানিবাসে অবস্থিত একটি মাধ্যমিক বিদ্যালয়।  এটি উক্ত সেনানিবাসের প্রথম বিদ্যালয়।
  
  অবস্থান
  এটি কুমিল্লা সেনানিবাসের "ফ্লাগ স্টাফ হাউজের" (জিওসি-র বাসভবন) পাশে এবং "এম আর চৌধুরী গ্রাউন্ডের" পিছনে অবস্থিত।
  
  ইতিহাস
  কুমিল্লা সেনানিবাস-এ কর্মরত সেনা সদস্যদের সন্তানদের সুশিক্ষায় শিক্ষিত করার লক্ষে ১৯৫৬ সালে ব্রিগেডিয়ার কোরবান আলীর পৃষ্ঠপোষকতায় এবং তৎকালীন ক্যান্টনমেন্ট এক্সিকিউটিভ অফিসার নাজির আহমেদের আনুকুল্যে কুমিল্লা CMH এর পূর্বদিকে একটি সামরিক ব্যারাকে প্রাথমিক বিদ্যালয় হিসেবে কার্যক্রম শুরু হয়। ব্রিগেডিয়ার শিরিন খান বিদ্যালয়টির ভিত্তি প্রস্তর স্থাপন করেন। 
  বিদ্যালয়ের পর্যায়ক্রমিক অবস্থা:
   ১৯৫৬ সালে প্রাথমিক বিদ্যালয়।
   ১৯৬০ সালে নিম্ন মাধ্যমিক বিদ্যালয়। 
   ১৯৬৩ সালে মাধ্যমিক বিদ্যালয়।
   ১৯৬৪ সালে প্রথম মেট্রিকুলেশন (এসএসসি) পরীক্ষায় অংশগ্রহণ। ।
  
  শিক্ষক-কর্মচারী
  বিদ্যালয়ে বর্তমানে ৩৮ জন শিক্ষক-শিক্ষিকা এবং ১১ জন কর্মচারী কর্মরত আছেন। (২০১৯)
  
  শ্রেণি
  উক্ত বিদ্যালয়ে শিশু শ্রেণি থেকে ১০ম শ্রেণি পর্যন্ত শিক্ষার ব্যাবস্থা রয়েছে।
  
  শিক্ষার্থী
  এটি বয়েজ স্কুল বা বালক বিদ্যালয় হওয়ায়, এই বিদ্যালয়ে শিক্ষার্থীরা মূলত বালক। তবে শিশু শ্রেণি থেকে ৫ম শ্রেণি পর্যন্ত মেয়েদেরও এই বিদ্যালয়ে লেখাপড়ার সুযোগ আছে।
  বিভিন্ন শ্রেণিতে শিক্ষার্থীর সংখ্যা (২০১৯) :
  
  প্রকাশনা
   দেয়ালিকা -- প্রতিটি জাতীয় দিবসে, বাংলা নববর্ষ সহ বিভিন্ন উপলক্ষে বিদ্যালয়টি নিয়মিত দেয়ালিকা প্রকাশ করে। 
   ম্যাগাজিন -- প্রায় প্রতিবছরই এই বিদ্যালয় ম্যাগাজিন প্রকাশ করে। বিদ্যালয়ের বার্ষিক ম্যাগাজিনের নাম বার্ষিক বিচ্ছুরণ। সর্বশেষ ম্যাগাজিনটি  ২০১৯ সালে প্রকাশিত হয়।
  
  আরো দেখুন
  কুমিল্লা সেনানিবাস
  ইস্পাহানী পাবলিক স্কুল এন্ড কলেজ, কুমিল্লা
  ক্যান্টনমেন্ট বোর্ড বালিকা উচ্চ বিদ্যালয়
  ক্যান্টনমেন্ট বোর্ড মাধ্যমিক বিদ্যালয়
  
  তথ্যসূত্র
  
  বিষয়শ্রেণী:১৯৫৬-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:কুমিল্লা জেলার বিদ্যালয়
title: ক্যান্টনমেন্ট বোর্ড বালক উচ্চ বিদ্যালয়